**ΜΑΡΤΙΟΣ 25.**

**ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ: ΔΥΟ ΚΑΝΟΝΕΣ**

**ΚΑΝΩΝ Α’. Ου η ακροστιχίς, κατ’ αλφάβητον.**

**Ωδή α’ . Ήχος πλ. β . Ως εν ηπείρω πεζεύσας.**

Άρχων των άνω Ταγμάτων φωτοειδής, προς Παρθένον σήμερον, απεστάλη Γαβριήλ, χαίρε νύμφη άμωμε βοών, μετρίς σου ο πλαστουργός, και πάντων Κύριος.

Βούλομαι γνώναι τον ξένον σου ασπασμόν, η Παρθένος έφησεν, ανθρωπίνης γαρ εστίν, ασυνήθης λέξεως χαράν, ποίαν έφησας ειπέ τρανώς διδάσκομαι.

Γνωριμωτέρως σοι λέξω πανευλαβώς, παρεστώς πανάχραντε, συ δε κλίνόν μοι το ους, του Υψίστου δύναμις εν σοι, επελεύσει παντουργού, σκηνώσει Πνεύματος.

**Ωδή γ’ . Ουκ έστιν άγιος.**

Δολίως φθέγγεσθαί σε νυν, Άγγελε υποπτεύω, υλική γαρ ουσία και φθαρτή και γεηρά, τον άϋλον πως χωρεί αφθαρσίας, φως αναβαλλόμενον.

Εμφρόνως ελεξας σεμνή, αλλ’ ευδόκησεν ούτως και πεισάτων σε βάτος, φλογισθείσα μηδαμώς, σπαργανουμένη πυρί και τυπούσα τόκον σου τον άφραστον.

Ζωής μοι ρήματα βοάς, αλλά πείθει με όρος καπνιζόμενον πάλαι, δεδειγμένον τον Θεόν, μη δύνασθαι υλική, φύσιν όλως, άϋλον εισδέξασθαι.

**Ωδή δ’ . Χριστός μου δύναμις.**

Ηλίου όχημα, η ση γεγένηται, παναγία κοιλία και τοις βροτοίς, τεξη φως ανέσπερον, ο Γαβριήλ περιχαρώς τη Παρθένω απεφθέγγετο.

Θυρών μοι άπιθι, μη λέγε ρήματα, ων την έκβασιν όλως αδυνατείς, δείξε Αρχιστράτηγε, τι μου τον νουν και την ψυχήν, συνταράσσεις ταύτα λέγων μοι.

Ιδέσθαι πόρρωθεν, κατηξιώθησαν, μυστηρίου το βάθος προφητικαί, σάλπιγγες πανάμωμε, ούπερ διάκονος ειμί, προ θυρών σου παριστάμενος.

**Ωδή ε’ . Τω θείω φέγγει σου αγαθέ.**

Καταστραπτόμενόν σε ορώ, ταις αγγελικαίς μαρμαρυγαίς, η υπεράμωμος έφησεν όμως ευλαβούμαι τάχιον πείθεσθαι, μη πρότερον μαθούσα, πάσαν ασφάλειαν.

Λυμαινομένην ο πλαστουργός, φύσιν των ανθρώπων καθορών, εν σοι οικήσαι ευδόκησεν, απκεκρυμένον από αιώνων αγνή, φρικτώς ανακαλύπτων άρτι μυστήριον.

Μεμνηστευμένη τω Ιωσήφ, πέφυκα εγώ μέχρι του νυν, ου συνημμένη Αρχάγγελε πείραν ουν μη γνούσα πως τέξομαι, φύσεως εναντία, λέγεις μοι ρήματα.

**Ωδή στ’ . Του βίου την θάλασσαν.**

Νόμοις Κόρη φύσεως, ου δουλεύει Ιησούς, ο πλαστουργός της φύσεως και σε πεισάτω ράβδος του Ααρών, ανίμως βλαστήσασα, σε τεκείν απειράνδρως εικονίζουσα.

Ξενίζομαι ταύτά σου, τα φρικώδη και σεπτά, κατανοούσα ρήματα, και πιστωθήναι θέλουσα εννοώ, του ύψους το μέγεθος και συστέλλομαι όλη Αρχιστράτηγε.

Ου πείθει τοις λόγοις μου, σε προείδε Δανιήλ, όρος εξ ου τμηθήσεται άνευ χειρός ανθρώπου λίθος αγνή, ναούς και τα ξόανα, των ειδώλων λεπτύνων κραταιότατα.

**Ωδή ζ’ . Δροσοβόλον μεν την κάμινον.**

Παραδόξως ότι ήξει μετά σώματος, εν κόσμω ο ασώματος, διεσάφησας, Γαβριήλ ειπέ δε τηλαυγώς, πως τούτον χωρήσει μοι γαστήρ, όντα μεγέθη ουρανών, χωρείν ου δύνανται.

Ρητορεύω σοι και σύνους αειπάρθενε, πως η σκηνή ποτέ Αβραάμ, υποδέξατο και Θεόν εχώρησεν αγνή, διο μη αμφίβαλλε νυνί, αλλ’ ευμενώς τον ασπασμόν, δέχου βροτών η χαρά.

Συνταράσσει με του πράγματος το μέγεθος, αλλ’ ουν οίπερ ευδόκησεν, ο πανάγαθος εν εμοί, οικήσαι υπέρ νουν, ιδού και τη ψυχή και τη σαρκί, ναός υπάρχω καθαρός, τετηρημένοι αυτώ.

**Ωδή η’ . Εκ φλογός τοις οσίοις.**

Τη φωνή του Αγγέλου το φως συνέλαβε, δια τούτό σοι χαίρε πάντες κραυγάζομεν, πύλη του φωτός, δυσθεώρητον όραμα, θρόνε του Υψίστου Παρθένε Θεοτόκε.

Υψηλού μυστηρίου χαίρε περαίωσις, απορρήτων πραγμάτων χαίρε φανέρωσις, χαίρε προς Θεόν των ανθρώπων οικείωσις, χαίρε των πεσόντων, ανάκλησις Παρθένε.

Φωτοδότου Δεσπότου χαίρε λοχεύτρια, ο λιμήν των εν ζάλη, χαίρε πανάμωμε, η αληθινή και κατάκαρπος άμπελος, χαίρε γεωργούσα, αθανασίας βότρυν.

**Ωδή θ’ . Θεόν ανθρώποις ιδείν.**

Χαράς αιτία η παντευλόγητος, χαίρε σεμνή καλλίκαρπος και εύφορος άρουρα τον τροφέα του παντός βαστάζουσα, χαίρε πηγή του ζώντος ύδατος άχραντε, στάμνε και παράδεισε Θεού, χαίρε πανάμωμε.

Ψυχών σωμάτων τε καθαρτήριον, χαίρε δι’ ης πηγάζει τοις ανθρώποις τα κρείττονα, η αιτία της πάντων θεώσεως, χαίρε νεφέλη κούφη, ήλιον φέρουσα, κόσμου φεγγοβόλοις αστραπαίς καταφαιδρύνοντα.

Ωδήν βοώμέν σοι χαριστήριον, χαίρε σεμνή Μαρτύρων Αποστόλων το καύχημα, Προφητών το περίδοξον λάλημα, Ιεραρχών Οσίων χαίρε καλλώπισμα, δι’ ης τα ουράνια τη γη συνεπαγάλλονται.

**ΚΑΝΩΝ ΙΑΜΒΙΚΟΣ. ΗΧΟΣ ΠΡΩΤΟΣ.**

**(Εκ του κώδικος Ε 35, της Μεγίστης Λαύρας)**

**Ωδή α . Έσωσε λαόν.**

Έστησ’ ερυθρόν, πανσθενής ρόον πάλαι,

λαόν λυτρώσαι, ζυγόν εξ Αιγυπτίων·

εκών δε σκηνών, εν σπλάγχνοις Κόρης·

Θεός νέων δίδωσι, λιμέν’ ασφαλή,

βίω ην γην ανορθοί, κράτος άπλετον κλέος.

Δος μοι αρωγήν τω ταπεινώ ω Κόρη,

λυγρώς περώντι, τους δε του βίου κύκλους,

γραφή παρασχείν, τους ασωμάτους λόγους·

χείρα γλώττάν τε, καρδίαν άτερ πόνου·

Χαίρε προσφωνείν, ασθενών α έστοτε.

Δράκοντος βουλαίς, μήτηρ απατημένη·

βροτείου φύλου, πληροί δάκρυσι βίον,

χαράν δε τα νυν, αγγέλων μύστης Θεού,

ψήφον σώζουσαν, κόσμον μηνύει Κόρη,

δι’ ης πεπτωκός, ανεγείρεται γένος.

Ωδή γ . Νεύσον προς ύμνον.

Σκίρτα και χαίρε, γηγενών αρχηγέτα,

ου γαρ τ’ αμοιρείς, της του χωρίου τρυφής,

βίου τε του καλλίστου και ενηδόνου,

δόξη και λαμπρότητι, ευκοσμημένου,

χάριν Μαριάμ, ευρούσης την κρείττονα.

Ρίζης βλαστήσας, απαλός Δαβίδ κλάδος,

βλαστάνει ζωήν, ένθεον γαίη τρυφήν

αφ’ ης αποστάζουσι, γλυκεία δρόσω,

φύλα πριν λιμώττοντα, νυν κορεσθέντα

μέλπειν τ’ ανυμνεί, Παρθένον πανόλβιον.

Ήλιον θείον, λαβόν εν κόλποις φέρεις

λεπτόν φαεινόν, και σελασφόρον νέφος

όμματα καταυγάζει, και θέλγει νόον

βλέφαρα δ’ ακμήν, αΰλων καταστράπει

φρίττει γαρ βουλήν Δεσπότου την άφαντον.

**Ωδή δ’ . Γένους βροτείου.**

Τρέφει πυρ θείον, την πλατύσκιον βάτον

σβέννυσιν άρδην, φλεγμονήν ομβροπόκος

Ιεσσαί ράβδος, πνεύματος δρόσω θάλλει

αρρήτους τεθμούς, μη νοούσα τριάδος.

Όρπη και ελαίας, κυματούμενοι φέρει

πελειάς πάλαι, μηνύουσα γαλήνην

ρόδον κομίζει, Γαβριήλ αγνή Κόρη

θείου Πνεύματος, λειτουργών πνοαίς λάτρης

στέφει κεφαλήν, ακηράτου Παρθένου.

Χαίρε προφήτα, τη προρρήσει τη ξένη

πέρας λαβούση, ω Δαβίδ θυγατέρα

ιδείν και κλίναι, προς ρήσεις προτεπούση

κόρην ρύάς τε, λάτρεως του Δερσπότου

τέξει γαρ αυτή, τον σωτήρα του κόσμου.

Φύσιν ανθρώπων, εν δεσμοίς στρεβλουμένην,

ποτνία χαίρε, φρίζων άγγελος λύει·

πλαξ δ’ ακηράτως, την φωνήν δεδεγμένη,

κόσμω δείκνυσιν, ενθεόυ νόμου λύχνον

το πριν εν νυκτι, φευ οικτρώς πλανωμένω.

**Ωδή ε’ . Εκ νυκτός έργων.**

Εν γαστρί έξει, πριν κηρυχθέν Παρθένος

προφητών ηνί, ρητώς ευκλεεστάτω

νυν εκπληρούται, Ησαΐα τω πάνυ·

σκίρτα η γαία, ουρανός τε συλλήβδην

αυτήν εορτάζοντες, στέψωμεν ύμνοις.

Μυστική θείον, λαβίς άνθρακα φέρει

πυρσόν τηλαυγή, εμπιμπρών τ’ αμπλακίας

άρδην σκιδνώντα, φωτί το πάλαι γνόφον

γλώσσα σαλπίζει, μυστικώς κινουμένη

ηδύ μέλος τε, ένθεον μήτιν λέγει.

Εμπλησθείς ήτορ, μυστικής επιπνοίας

έρρηκε φωνήν, κηρύττων Ησαΐας·

κόρην εν μήτρα, συλλαβούσαν ασπόρως

Εμμανουήλ τε, τοις βροτοίς δωρούμενην

παχείαν αχλύν εκδιώκει του βίου.

 Δέμας φορούντα, εν τη γαστρί Μαρίας

βουλήσει Πατρός, Πνεύματος συνεργεία

έκθαμβος είδε, τον Θεόν φύσις λόγον,

τάρβει δονείται, πέμπει φωνήν εκ βάθους

μέλπω τ’ ευαγώς, τρισσολαμπή Τριάδα.

**Ωδή’ στ . Ναίων Ιωνάς.**

Λόγον πιστευθείς, Γαβριήλ μυστηρίου

σπουδή επέστη, εν πόλει της Παρθένου

καιρού εστώτος, αυτόν εκκαλυφθήναι,

Αδάμ σιδηράς, εκ σειράς αμαρτίας,

δεινής λυθήναι, και εχθρόν δεσμευθήναι.

Ώφθης Ιακώβ, μυστική κλίμαξ πάλαι,

δι’ ης ο κτίστης καταβάς βροτούς ρύει

λυγρώς δε πρόσθεν, κατά γης ερριμένην

πτεροίς ανορθοί, ζωηροίς θνητών φύσιν

μολπαίς αλήκτοις συγκροτούμεν αγγέλοις.

Κόλπων πατρικών, καταβάς θείος λόγος,

όρει προσβάλλει, αρεταίς κατασκίω,

αψίδ’ ολύμπου, μυστικός θίγει πάγος,

ορώντα τάρβει, θείων όμματα νόων,

ψήφόν τε θείαν, εξυμνούσι Δεσπότου.

**Κάθισμα. Ήχος α’ . Τον τάφον Σου Σωτήρ.**

Παλάτιον σεπτόν, του παντάνακτος χαίρε· και τράπεζα χρυσή, πορφυρόστρωτε κλίνη· λυχνία χαίρε πάμφωτε, χαίρε θρόνε πυρίμορφε, βάτε άφλεκτε, και θεοβάδιστον όρος. Χαίρε Δέσποινα, Θεογεννήτορ Μαρία, παγκόσμιον καύχημα.

**Ωδή ζ’ . Τω παντάνακτος.**

Τον θρασύτατον, μη φυλάξαντες νόμον,

τύραννον εξέκαυσαν, ευλογημένοι νέοι·

καμίνου μη φοβούμενοι φλόγα,

οι χείλεσ’ αγνοίς, έψαλλον τω Κυρίω,

άναρχε εις αιώνας ευλογητός ει.

Δος μοι αρωγήν, τω ταπεινώ ω Κόρη,

λυγρώς περώντι, τους δε του βίου κύκλους·

γραφή παρασχείν, τους ασωμάτους λόγου,

χείρα γλώττάν τε, καρδίαν άτερ πόνου,

χαίρε προσφωνείν, ασθενών ακέστορε.

Γέφυραν στερράν, μυστικώς ιδρυμένην,

έχει νυν απάγουσαν, Αδάμ εις πόλον,

 στένει δε δράκων, κάραν ην πατουμένην,

δεσμούμενος γαρ, σήμερον πίπτει κάτω·

ψάλλωμεν άρα, πάντες χαίροις Παρθένε

**Ωδή η’ . Μήτραν αφλέκτως.**

Κεύθουσα μήτηρ, του Θεανθρώπου Λόγου,

ερυθροειδές, εν τοις εγκάτοις ρόδον,

το οζηρόν μώλωψιν ερρυπωμένον,

όσφρησον κηρ μοι, πλημμελημάτων γέμον,

οδμής πλησθήναι, εν τη ση πανηγύρει.

Φέρουσα μάννα, το γλυκύτατον στάμνος,

πεινώσας ψυχάς, μυστική βρώσει τρέφει·

υπερπληροί δ’ άπασαν, γλυκασμώ κτίσιν,

νοός καλλύνει μυσταγωγία ξένη·

αμφιέννυσα, της ζωής την χλαμύδα.

Νέα λυχνία, φρυκτωτεί θείον σέλας,

λαμπάς φαεινή, καταυγάζει την κτίσιν,

πολυτελή στάζουσα, όμβρον χαρίτων,

αίγλης πληρούται, άπαν ανθρώπων, γένος·

ωδαίς αλήκτοις, εξυμνούν τον Δεσπότην.

Νόσω τακέντες, εν βροτοκτόνου δόμοις,

δύστηνοι πληγαίς, κακουχούμενοι πάλαι·

υπερφυές φάρμακον, δακρύων ρύσει,

άνωθεν πάντες, ανεζητούμεν νόω·

αγνής νηδύς νυν, καινουργούσα παρέχει.

**Ωδή θ’ . Στέργει μεν ημάς.**

Στήριξον σεπτή, τους δεινώς κλονουμένους,

ρύσαι κραταιά, οικτρώς κακουχουμένους·

πόρρω ριπτούσα, παν βέλος βροτοκτόνου,

ημείς δε ψυχή και στόμασι σα κλέη,

νίκας τ’ άνασσα, εξυμνούμέν σοι λάτραι.

Όρεξον αγνή, χείρα κυματουμένοις,

σθένει κραταιά, πρυτάνευσον ειρήνην,

άθραυστος πύργος, απροσμάχητος πέτρα,

κρηπίς αρραγής, των σοι θαρρούντων έσο,

σκέπουσα και θάλπουσα, πανσθενής Κόρη.

Άχραντος αμνάς, νυμφεύει θείον γόνον,

αίμασιν αγνοίς, εξύφανε πορφύραν,

αναντικόσμου, νηδύς εσφραγισμένη,

παστάς φαεινή, ταπεινουμένω λόγω,

ω συν τω Πατρί και τω Πνεύματι ύμνοις.

Ύμνους ουν ημίν, εργωδέστατον πέλει,

κόρης Μαριάμ, σωθήναι κατ’ αξίαν,

πως γαρ υμνήσαι, εμμέτροις ποιημάτων,

αμέτρως το σχων, αυτή τη υπερθέσει,

όθεν τα μέτρα, δώκαν ύμνων το τέλος.

Η/Υ ΠΗΓΗ:

Voutsinasilias.blogspot.gr

<http://voutsinasilias.blogspot.gr/2014/03/25.html>